Augusta Deglava iela (Rīga)
Šis raksts ir par ielu Rīgā. Par citām jēdziena Augusta Deglava iela nozīmēm skatīt nozīmju atdalīšanas lapu. Augusta Deglava iela ir maģistrāla Rīgas iela, kas veido robežu starp vairākām apkaimēm (Avotu un Grīziņkalna, Purvciema un Dārzciema, Dreiliņu un Pļavnieku). Augusta Deglava iela sākas Avotu un Grīziņkalna apkaimē pie Avotu ielas krustojuma ar Lienes un Jāņa Asara ielām un beidzas pie apļveida krustojuma ar P4 autoceļu (Lubānas iela).